Euroopan talous- ja sosiaalikomitean lausunto aiheesta "Ehdotus neuvoston asetus vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisesta" (KOM(2003) 437 lopullinen – 2003/157 (CNS))



Virallinen lehti nro C 032 , 05/02/2004 s. 0066 - 0066



Euroopan talous- ja sosiaalikomitean lausunto aiheesta "Ehdotus neuvoston asetus vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisesta" (KOM(2003) 437 lopullinen - 2003/157 (CNS)) (2004/C 32/14) Neuvosto päätti 4. elokuuta 2003 Euroopan yhteisön perustamissopimuksen 36 ja 37 artiklan nojalla pyytää Euroopan talous- ja sosiaalikomitean lausunnon aiheesta edellä mainitusta ehdotuksesta. Euroopan talous- ja sosiaalikomitean työvaliokunta pyysi 23. syyskuuta 2003 "maatalous, maaseudun kehittäminen, ympäristö" -erityisjaostoa vastaamaan asian valmistelusta. Asian kiireellisen luonteen vuoksi Euroopan talous- ja sosiaalikomitea nimesi 29. ja 30. lokakuuta 2003 pitämässään 403. täysistunnossa (lokakuun 29. päivän kokouksessa) yleisesittelijäksi Eduardo Chagasin ja hyväksyi seuraavan lausunnon. Äänestyksessä annettiin 66 ääntä puolesta 2:n pidättyessä äänestämästä. 1. Johdanto 1.1. Neuvosto hyväksyi asetuksen (EY) N:o 2561/2001, joka koski Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä. Neuvosto sisällytti siihen mukaan joukon poikkeuksia kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 tietyistä säännöksistä ja hyväksyi lisämäärärahan rakenteellisia ja sosiaalis-taloudellisia toimenpiteitä varten. 1.2. Kyseisiä päätöksiä perusteltiin sillä, että ne olivat lisätoimenpiteitä, joilla pyrittiin edistämään yhteisön aluskannan - johon Marokon kalastussopimuksen uusimatta jättäminen vaikuttaa - toimintasuunnan muuttamista koskevien suunnitelmien täytäntöönpanoa sekä osoittamaan tarvittavia lisäresursseja kalastajien siirtymiseen varhaiseläkkeelle tai heidän toimintansa suuntaamiseen muuhun kuin merikalastukseen laatimalla yksilöllisiä tai kollektiivisia henkilöstösuunnitelmia. 1.3. On syytä korostaa, että kuten kalastajia edustavat järjestöt olivat esittäneet, tuen määrään sisältyi sosiaalis-taloudellisiin toimiin tarkoitettu rahoitusosa, joka on vähintään 32 prosenttia tuen kokonaismäärästä. 2. Komission ehdotus 2.1. Käsiteltävänä olevassa ehdotuksessa komission tarkoituksena on esittää joukko muutoksia, joissa tilanteen poikkeuksellinen luonne otetaan huomioon ja pyritään etenkin siihen, että kalastajia kohdellaan yhdenvertaisesti ja että toimet koskevat mahdollisimman monia heistä. Samoin poistetaan sellaiset säännökset, jotka rajaavat henkilökohtaisten kiinteämääräisten palkkioiden myöntämisen vain sellaisilla aluksilla työskenneille kalastajille, joiden toiminta on lopetettu pysyvästi. 2.2. Lisäksi menojen tukikelpoisuudelle ja loppumaksun maksamista koskevan pyynnön jättämiselle asetettuja määräaikoja on pidennetty kahdellatoista kuukaudella, ja työttömyysjakson huomioon ottamista koskevaksi viitepäivämääräksi on vahvistettu 1. päivä tammikuuta 2002. 3. Yleistä 3.1. ETSK tukee komission nyt tekemiä muutosehdotuksia, joilla pyritään vastaamaan vuonna 2001 hyväksytyn poikkeusasetuksen täytäntöönpanossa esiintyneisiin ongelmiin. Ne pyritään ulottamaan mahdollisimman moniin työntekijöihin, joihin vaikuttaa se, että neuvotteluissa sopimuksen uusimisesta Marokon kuningaskunnan kanssa ei ole päästy sopimukseen. Bryssel 29. lokakuuta 2003. Euroopan talous- ja sosiaalikomitean puheenjohtaja Roger Briesch